paragraph_text: Valari (množina u Tolkienovom izvorniku je Valar, jednina Vala) izmišljeni su likovi Tolkienove mitologije. Po prvi put se spominju u Gospodaru prstenova, ali su u Silmarillionu (objavljenom postumno od materijala napisanog većinom prije Gospodara prstenova) predstavljeni kao Sile Arde ili Sile svijeta. Oni su anđeoske vlasti, Ainuri, oni koji su izabrali poći na Svijet (Ardu) kako bi dovršili njegovo oblikovanje nakon što je utemeljen Pjevom Ainura (Ainulindalë).